runetrust/blame-folketinget-dk huggingface dataset:
Pernille Rosenkrantz-Theil (EL), 2002-02-28:
Punkt to: Når fru Helle Sjelle taler om, at der skal være plads til alle i uddannelsessystemet, vil jeg gerne spørge fru Helle Sjelle, hvad man har tænkt sig at stille op med de unge mennesker, indtil man har fået skabt den fleksibilitet, om man ikke burde sørge for, at de unge kunne fortsætte i deres uddannelsesforløb, indtil De Konservative og Venstre har fået skabt det her fantastiske uddannelsessystem, de gerne vil.
Benny Engelbrecht (S), 2023-09-07:
Så hvis man absolut vil regne i de der langsigtede mål, kan man godt det, men det, vi behandler nu, er jo, hvor mange penge der er i 2024, og der er vi nødt til at tage det hensyn også, at hvis vi fører for mange penge ud i samfundet, risikerer vi at puste til inflationen.
Erling Bonnesen (V), 2022-05-12:
Der er også et godt råd, der siger, at man skal spise varieret, og hvis man så kun får et meget snævert klimamærke og hver gang absolut skal vælge det klimamæssigt mest optimale, så kommer man ind i at skulle spise salat fra morgen til aften året rundt, og det går nok ikke, og det er der nok ikke nogen der vil.
Tom Behnke (FP), 1999-02-26:
Det er ganske alvorligt, at der overhovedet er nogen i det danske samfund, der kan komme så langt ud, om jeg så må sige, at de vælger den eneste løsning eller kun kan se én løsning: at begå selvmord eller i hvert forsøge på det. Det er naturligvis noget, man skal være meget opmærksom på, og det er noget, alle i samfundet her skal være opmærksom på.
Kristian Thulesen Dahl (DF), 2003-12-18:
Det var så vise ord, at de holder lang tid og bestemt også efter denne debat, og derfor har jeg ingen problemer med at sige, at de står til troende. Et skattestop er for det første et godt instrument til at skabe tillid mellem befolkning og politikere, især når man som politiker kommer efter et SR-regime, der i den grad tillod sig at sætte skatterne op; vi mener, det er et tillidsvækkende instrument.
Rasmus Horn Langhoff (S), 2016-11-11:
En nok så væsentlig del, og som måske i virkeligheden er vigtigere end det med økonomien, er det akutte, altså det, man ikke skal vente 2 måneder på at få den hjælp, man har behov for, altså hjælp til at bryde med volden og hjælp til at kunne være der for sine børn.
Tove Videbæk (KD), 2004-10-07:
Alle de mange penge, der er afsat af regeringen og Dansk Folkeparti gennem årene i hospicepuljerne, kan jo ikke komme ud at arbejde, fordi amterne ikke vil påtage sig en opgave, som de mener er en ekstra opgave, og som de indtil videre kan slippe for.
Erling Bonnesen (V), 2020-04-24:
Når det her så bærer sådan lidt tilfældighedernes præg – set med mine øjne – er det, som jeg har markeret, fordi man, når man slår det op eller prøver at google lidt, kan se, at 56 pct. af det areal, som man nu foreslår ligesom pålagt de her restriktioner, i forvejen har lav naturværdi, og så hænger det jo ikke sammen.
Keld Albrechtsen (EL), 2004-11-17:
Men når det så er tilfældet, er vi jo nødt til at vende tilbage til ministerens allerførste regnestykke i hans svar på hr. Vernersens spørgsmål, for der forsøgte han at få pengene til at forsvinde ud af det regnestykke, som ligger i den samlede støtte til landbruget, fordi han skulle prøve at finde en forklaring på, at han havde givet dansk landbrug en skattelettelse, som med årene kommer op i nærheden af 0,5 mia. kr. om året – ufinansieret.
Keld Albrechtsen (EL), 2003-11-12:
Jeg håber da egentlig, ministeren vil tage ordet og tilkendegive, at det i hvert fald ikke er regeringen, der har noget imod, at vi får mulighed for at udspørge uvildige eksperter, og at Folketingets formand også på et selvstændigt grundlag får lejlighed til at vurdere, om det, ministeren er kommet med, kan holde - også i byretten og længere op i retssystemet.
Line Barfod (EL), 2002-10-22:
I forhold til Folketinget er det også vigtigt, at vi ser på, hvordan vi kan gøre det nordiske samarbejde endnu mere konkret, herunder hvordan vi - som det allerede er sat i gang med den nye struktur - kan gøre samarbejdet mellem fagudvalgene i Nordisk Råd og udvalgene i Folketinget bedre; således at vi, når vi diskuterer områder, som vi ofte vil gøre på samme tid i mange nordiske lande, så også kan bruge det nordiske samarbejde til at berige vores forskellige diskussioner, f.eks. på sundhedsområdet og andre velfærdsområder.
Victoria Velasquez (EL), 2023-11-08:
Men hvis vi på den anden side fuldstændig fejer benene væk under dem ved at tage den økonomiske tryghed, som de skal have, kan de jo ikke fokusere på den her behandling, og netop indsatsen, som ministeren er inde på, kan de ikke få lov til at fokusere på, hvis den økonomi, de har, gør, at de simpelt hen bliver så stressede og får det endnu dårligere.
Karsten Hønge (SF), 2025-05-27:
Kina forsøger overalt og hele tiden at skubbe til positionerne, både de fysiske positioner ved at militarisere øer i Det Sydkinesiske Hav, ved at genere filippinske fiskere, ved at tryne Norge, som de gjorde tidligere, og nu er det Litauen, og ved at holde et fast greb omkring de lande i Afrika og også Grækenland, som kommer i gæld til Kina.
Ole Sohn (SF), 2007-03-21:
Omvendt kunne man jo stille statsministeren spørgsmålet: Når nu statsministeren formodentlig har haft en kammeratlig dialog, ikke noget pres, men en dialog med kulturministeren om ikke at referere fra lukkede ministermøder, så kan man jo spørge, om det mon har påvirket kulturministeren.
Kathrine Olldag (RV), 2020-03-13:
Jeg kunne godt tænke mig, at vi med det her lovforslag enes i Folketingssalen om at holde hånden under det danske erhvervsliv og ikke laver blokpolitik, hvor vi forsøger at begynde at rode op i de beslutninger, vi allerede har taget i en finanslovsbehandling.
Peder Hvelplund (EL), 2024-11-14:
Men det er jo stadig væk sådan, at hvis man nu har et ønske om at opnå en permanent opholdstilladelse – altså have den sikkerhed for, at man har permanent ophold i det land, hvor man bor, man har sin familie, og man arbejder – kan man blive nødt til at tage et arbejde frem for at tage en uddannelse.
Karen J. Klint (S), 1998-04-02:
Lovforslag nr. L 16 fastsætter støtteomfanget til 60 pct. af den enkeltes udgift til ernæringspræparater, og patienten skal således selv afholde 40 pct. Der sker dog ikke ændringer i den sociale lovgivning, så der er fortsat muligheder for støtte ad den vej for de personer, der opfylder kriterierne, og derved sikres det, at ingen stilles ringere end hidtil.
Holger K. Nielsen (SF), 2013-06-11:
Det er jo helt tydeligt, at Venstre havde haft en forestilling om, at man kunne køre en valgkamp mod den her regering gående på, at den her regering kun er optaget af fordelingspolitik, kun er optaget af at forholde sig til de mennesker, der er på overførselsindkomst, men overhovedet ikke er optaget af dem, der arbejder i produktionen i det her land, og ikke er optaget af produktionsjob.
Bjarne Laustsen (S), 2006-11-14:
Men jeg stillede yderligere et spørgsmål: Hvordan har ministeren sikret sig, at de ikke får lov at hoppe af krogen ved at påberåbe sig, at den nationale lovgivning, vi har lavet, der er strammere end EU-lovgivningen, ikke skal følges på den anden side af den dansk-tyske grænse?
Jens Hald Madsen (V), 2001-01-31:
Jo, men når Socialdemokratiet og dermed udenrigsministerens parti i den grad meget, meget voldsomt over en lang årrække i Folketingssalen er kommet med kritik med hensyn til, hvorvidt man f.eks. skulle foretage en fastfrysning, og hvorvidt man skulle efterkomme den stigning, der kommer rent teknisk,
Henrik Dahl (LA), 2020-05-05:
Et af de bedste sociologiske værker, der er skrevet, er »Det glemte folk« af Thomas Højrup, der kom i 1983, og det handler jo netop om krigen mod en bestemt livsform, og det her forslag er da helt entydigt bare en krig mod en bestemt måde at leve på, som er den måde, man traditionelt lever på i provinsen.
Karen Højte Jensen (KF), 1997-11-20:
til det, og jeg vil gerne spørge hr. Jørn Pedersen, om han er enig med mig i, at dette lovforslag overhovedet ikke har en eneste indvirkning på det faktum, at det er mange ledige, flere og flere ledige, der går på sygedagpenge. Mener hr. Jørn Pedersen, at en skat, som virksomhederne skal betale, overhovedet influerer på at nedsætte de lediges sygedage?
Carsten Hansen (S), 2011-10-12:
Jeg er helt klar over, at det ikke er et forhold, som er inddraget i enighedslisten, men som parterne med ministeren er i færd med at undersøge i forbindelse med udmøntning i lovparagraffer, og derfor vil jeg henstille til parterne, at disse problemstillinger drøftes, når man drøfter udmøntningen af enighedslisten.
Roger Courage Matthisen (ALT), 2018-10-11:
I praksis betyder det, at de ændringer, der foreslås i L 38, finansieres gennem Landsbyggefondens midler, og det vil sige, at regeringens udspil fra 2018 »Ét Danmark uden parallelsamfund – ingen ghettoer i 2030« finansieres med midler, ca. 10 mia. kr., fra Landsbyggefonden, hvis min forståelse er korrekt.
Ebbe Kalnæs (CD), 2001-04-06:
Det vil sige, at man sender folk ud i forskellige hjørner, laver resultatkontrakter og en lang række andre ting, som gør, at det er sådan lidt efter princippet »Er du Guds søn, så hjælp dig selv«, men sørg for at gøre det effektivt, og du får ikke mere at gøre det for.
Troels Lund Poulsen (V), 2007-01-25:
Der vil jeg da gerne sige til hr. Ole Sohn, at selv om vi vist i dag har nået det laveste ledighedsniveau siden 1974 med lige over 100.000 ledige, så er der jo stadig væk folk i Danmark, som ikke har et job, og som selvfølgelig skal have et job.
Keld Albrechtsen (EL), 2004-11-25:
Jeg må indrømme, at jeg rent umiddelbart blev helt lammet over, at den konservative ordfører, fru Helle Sjelle, kunne finde på at sige, at Det Konservative Folkeparti vil stille i udsigt, at der kan holdes en folkeafstemning i en senere fase, det vil sige, når forhandlingerne er afsluttet, og når forventningen i Tyrkiet er, at alting er på plads.
Niels Bloch Jespersen (S), 2001-05-17:
Enhedslisten, som jo ikke er blandt forligspartierne bag Vandmiljøplan II, har nu fremsat et forslag omkring et problem, som jo er reelt, nemlig at vi både skal sikre vores værdifulde grundvand og sikre, at vores vandmiljø og vores havmiljø bliver sikret og bliver bevaret i en bæredygtig tilstand.
Karsten Lauritzen (V), 2011-05-26:
Når man kommer fra et land, som er et demokrati som det danske, og som har et sprog, som gør det lettere at lære dansk, og som har den – hvad skal jeg sige – demokratiske tradition, som er helt afgørende i Danmark, nemlig med kønnenes ligestilling og respekt for tredelingen af magten, jamen så siger det sig selv, at så er det lettere at blive integreret i det danske samfund.
Tom Behnke (KF), 2011-05-24:
Selv da vi havde uropakken, hvor vi jo ikke lavede en ny regel, men blot fordoblede muligheden for administrativ frihedsberøvelse fra 6 timer til 12 timer, havde vi også den debat, nemlig om det er et rimeligt indgreb at lave over for borgerne, at politiet har mulighed for at pille ballademagerne ud og holde dem tilbage i op til 12 timer, så de ikke ødelægger det for de andre.
Finn Sørensen (EL), 2015-03-26:
Men dér, hvor jeg især er noget kritisk, er, når jeg læser regeringens svar til det fælles høringssvar, som en lang række græsrodsorganisationer, FSC-mærket, Verdens Skove, Dansk Naturfredningsforening, Mellemfolkeligt Samvirke, IBIS m.fl., de burde nævnes alle sammen, for det er nemlig et særdeles kvalificeret høringssvar, der sætter fingeren på et meget ømt punkt i dette lovforslag.
Nikolaj Amstrup (ALT), 2016-03-04:
Især udviklingen på flyvning Beyond Visual Line of Sight vil være et kerneudviklingsområde for droneindustrien i de kommende år, og vi bør kridte banen op både for testcenteret og for alle de virksomheder, også internationale, som udvikler på dette område, og som ønsker at gøre brug af testcenteret, så de ikke holdes tilbage af at skulle søge dispensationer til hvert eneste lille nyt projekt, men at vi allerede i forslaget her tager stilling til også den fremtidsmulighed.
Anne Grete Holmsgaard (SF), 2002-01-10:
Det er til skade for fremkommeligheden både for erhvervstransporterne og for persontransporterne, og så vil jeg sige, at der er en overordentlig stor fare for, at vi inden for EU ikke er i stand til at leve op til de forpligtelser, vi har sagt ja til i forbindelse med Kyotoaftalen og dens målsætninger.
Michael Aastrup Jensen (V), 2016-11-22:
Så kunne vi gøre en forskel, så kunne vi gøre noget, der virkelig ville reformere verden, i stedet for at bare lille Danmark begyndte at gå over det, som er FN's minimumskrav, især set i lyset af at vi som sagt kun er et blandt en håndfuld lande, der gør det.
Per Stig Møller (KF), 2008-01-23:
Jeg synes, det er værd for hr. Frank Aaen, som er så glad for FN, at være opmærksom på, at FN med tre resolutioner, to i 2001 og en i 2007, talte om nødvendigheden af, at det internationale samfund stopper pirateri og overførsel af våben til f.eks. Somalia, altså lande, som fører krig på terroristisk basis.
Per Dalgaard (DF), 2009-11-06:
Jeg kunne forestille mig, at når der nu bliver foreslået den her konstruktion, er det med velberådet hu og efter gode overvejelser, men det er sådan set det, jeg gerne vil vide lidt mere om og derfor har spurgt ind til, så vi kan få afklaret, om det nu også er en supergod idé.
Per Clausen (EL), 2011-10-06:
Jeg ved ikke, om årsagen til, at det skete, var, at vejrguderne var faldet over nogle uheldige formuleringer i regeringsgrundlaget om, at regeringens økonomiske politik tager udgangspunkt i VK-regeringens i bredeste forstand, men jeg synes nu, at det er ret oplagt at forestille sig, at det, der var årsag til, at jeg i går blev våd, var, at vejrguderne havde kastet sig over det.
Line Barfod (EL), 2008-12-19:
Det er det, jeg spørger til, om hr. Henrik Dam Kristensen mener, at regeringen reelt er gået ind i den diskussion, reelt er gået ind og har taget fat i det, som er blevet rejst som kernen i spørgsmålet om forholdet til grundloven, eller om man også på det her punkt - ligesom på alle andre punkter i forhold til lovforslaget - fuldstændig har afvist at svare på de relevante spørgsmål, der er kommet.
Søren Søndergaard (EL), 2003-05-22:
Jeg siger jo ikke, at arbejdsgivere pr. definition er dumme, men de har nu engang nogle interesser og nogle klasseinteresser og et overskud at tage hensyn til, og over for de genstridige arbejdsgivere er der brug for lovgivning, og der er brug for et effektivt tilsyn med, at lovgivningen overholdes.
Lotte Rod (RV), 2023-04-11:
Det tror jeg er vigtigt for os som mennesker, men i virkeligheden er det også noget af det, der skal være med til at gøre, at vi rent faktisk kommer til at løse klimaudfordringerne, nemlig at vi ikke hele tiden argumenterer for, at det er noget, vi skal gøre, fordi der ikke skal komme oversvømmelser, eller fordi der ikke skal komme tørke, eller fordi der ikke skal komme mennesker på flugt, men faktisk fordi det har en værdi i sig selv, at vi passer på naturen og jorden.
Jeppe Søe (M), 2024-01-18:
Vi støtter netop palæstinensere, der kæmper for et andet Palæstina, for at skabe fred og grobund for løsninger på konflikten, skabe en bedre hverdag, skabe ligestilling i landet for kvinder og dermed jo også indirekte en frihedskamp, da bare ordene ligestilling og kvinders rettigheder er et rødt flag og en provokation for Hamas, og for forslagsstilleren kan jeg så lige sige, at det hedder »red flag« på TikTok, og det er bare, når I lægger alt det her op, og det håber jeg jo at I gør.
Marlene Ambo-Rasmussen (V), 2020-11-13:
Det håber Venstre vi kommer til at gøre med det her lovforslag, for vi skal samtidig gøre opmærksom på, at vi er en anelse skeptiske over for, at et simpelt stykke papir, en overgangsplan, skulle være svaret på de trængsler, som de her unge mennesker kommer til at møde på vejen mod voksenlivet.
Birthe Rønn Hornbech (V), 2000-01-25:
Og så kan jeg da godt allerede her på stedet opfordre justitsministeren og indenrigsministeren til at komme med en redegørelse - men det vil jeg egentlig tro at de gør af sig selv - for at se: Hvordan ser det så ud, når vi har fået et antal såkaldte prøvesager? Men hvis det viser sig, at alle sager er begrundet med, at vi ikke kan gå videre på grund af internationale konventioner, så må vi jo tage bestik ud fra det.
Holger K. Nielsen (SF), 2000-05-25:
Med den integration, der skal besluttes i Nicetraktaten - jeg kender ikke traktaten endnu, og derfor kan jeg ikke sige, om vi stemmer ja eller nej til den - er det da indlysende nok, at der er sammenhæng i tingene. Det med, at man piller en enkelt ting ud og siger, at det lever sit helt eget isolerede liv, jamen det er jo det, som jasiden har gjort siden 1972, og det er naivt, det er utroværdigt.
Morten Messerschmidt (DF), 2019-11-01:
Det siger sig selv, at et sådant samfund ikke er det samme som det, vi har i dag, og det er slet ikke det, som de fleste dog stadig væk kan huske, hvor man kunne gå i fred på gaden, hvor der var sammenhængskraft, hvor vi ikke skulle diskutere, hvorvidt der måtte opføres minareter og i en uendelighed tage hensyn til en fremmed gruppe mennesker, der er kommet ind i landet og pludselig insisterer på, at samfundet her skal indrette sig på deres præmisser, ikke skulle betale godt 35 mia. kr. om året til disse mennesker, ikke skulle acceptere, at de dominerer fuldstændig i fængslerne osv. osv.
Arne Melchior (CD), 1999-04-28:
, fordi jeg vil gøre opmærksom på, at der altså er en grundlæggende forskel i, jeg vil næsten sige kulturopfattelsen hos hr. Søren Kolstrup, men også fru Margrete Auken, med hensyn til spørgsmålet om vejnettet og herunder ikke mindst motorvejenes betydning.
Keld Albrechtsen (EL), 2003-01-14:
Det var en pakke, der i høj grad lagde op til privatisering og liberalisering inden for jernbaneområdet, og i det omfang dette her lovforslag indebærer yderligere privatiseringer og liberaliseringer af den danske jernbanedrift, er Enhedslisten imod det, men vi må jo se at få afklaret i udvalget, hvor meget yderligere privatisering dette lovforslag i sig selv vil medføre.
Annette Jørgensen (DF), 2000-11-17:
Når man læser lovforslaget, fremgår det krystalklart, at de 280 mio. kr., som indtægterne skønnes at blive, skal opkræves hos bl.a. forsikringsselskaber, som naturligvis lader regningen gå videre til virksomhederne gennem forhøjede forsikringspræmier, uanset om den enkelte virksomhed har truffet en forsikringsaftale med selskabet.
Louise Frevert (DF), 2006-12-12:
Jeg synes, det er fint, at Socialdemokraterne, Det Radikale Venstre, SF og Enhedslisten har været så ihærdige at fremsætte et beslutningsforslag, der har at gøre med kvinder og børn, der er blevet handlet, for at få udvidet beskyttelsesperioden fra 30 dage til 3 måneder, for intentionerne i beslutningsforslaget er efter min klare overbevisning stadig væk gode.
Frank Aaen (EL), 2011-02-04:
Helt ærligt, hvis det er et princip, det drejer sig om, er der ingen grund til at skrive mange sider om det, og derfor har vi jo bare skrevet de halvanden til to linjer, der skal til for at understrege princippet om, at de vilkår, vi byder andre mennesker, også skal gælde for os selv.
Kristian Thulesen Dahl (DF), 2004-09-07:
Jeg har tidligere på Dansk Folkepartis vegne givet tilsagn om, at det område skal prioriteres, og det mener vi også skal gøres med konkret afsættelse af penge, ressourcer, når det handler om børnepsykiatri, og det øvrige psykiatriske område skal have en mere målrettet indsats i form af øgede midler.
Jette Gottlieb (EL), 1999-02-12:
Men jeg vil godt sige, at når vi forsvarer efterlønnen nu, så er det jo, fordi vi kan se, at den har en anvendelighed for nogle svage grupper i vores samfund, og vi mener, det er enormt vigtigt, at der er sådan nogle muligheder for de svage i det her samfund.
Pelle Dragsted (EL), 2023-02-21:
Derfor er det jo positivt, at der nu, om man så må sige, langt om længe er taget initiativ til at få strammet reglerne, så man fremadrettet måske i mindre grad kan slippe straffri fra at skade samfundet og borgerne på den måde, som bankerne gjorde og har gjort under og efter finanskrisen.
Sophie Hæstorp Andersen (S), 2011-02-11:
Men vi kan vel dokumentere det på samme måde, som regeringen forsøger at dokumentere det: at der både i DSI-rapporten, i Det Økonomiske Råds rapport og andre steder peges på, at der er op imod 1 mia. kr. at hente i forbedret økonomi, hvis man afskaffer den her skattesubsidiering.
Kim Behnke (FP), 1998-11-13:
Med den velvilje, vi har sporet i dag, en velvilje, som Folketingets formand har overværet, kan vi ikke andet end forvente, at dette bliver lykkens gang, det bliver den gang, hvor forslaget nyder fremme i den ene eller den anden form og vi får sagen bragt til afslutning, sådan at dette gamle problem finder sin løsning. Så skal vi lade være med at trætte Folketinget med flere genfremsættelser, og så skal hr. Melchior slippe for at genoplæse de taler, som hr. Melchior har holdt så mange gange tidligere, og hvis indhold jo ikke er blevet dårligere af at blive gentaget på samme måde som dette forslag.
Kaare Dybvad Bek (S), 2020-12-04:
Men uanset hvad, er det da smukt, hvis man lykkes med at skabe flere kvadratmeter i vores byer – at man sørger for, at almene boligorganisationer eksempelvis bygger højere eller bygger tættere, sådan at man får mulighed for at udvide det areal, der er.
Christine Antorini (S), 2015-03-26:
Der er også udarbejdet en række eksemplariske læringsforløb om, hvordan man kan understøtte børnenes viden om at kunne diskutere og arbejde med de dilemmaer, der er med mobning via de sociale medier, i øvrigt i tæt samarbejde med en række organisationer, bl.a. Børns Vilkår og andre, der har lavet et virkelig godt understøttende materiale til den utrolig vigtige diskussion om mobning via nettet.
Lars Løkke Rasmussen (V), 2010-12-01:
Og her bekymrer det mig, at Socialistisk Folkeparti har så travlt med at rive fundamentet væk under det ved at foreslå en yderligere gældsætning af Danmark ved at foreslå et velfærdsfix for lånte penge, ved at forsøge at bilde folk ind, at når man skylder, skal man bare gå ned i banken og låne noget mere, så skal alle problemer nok løse sig.
Nick Hækkerup (S), 2009-04-30:
Glæden ved diskussionen er selvfølgelig ikke den samme som første gang, men jeg synes nu alligevel, at den er så god, at den er værd at køre en gang til, navnlig med den her tilføjelse om, at det, der så vil være – som jeg forstår – legitime grunde til, at man fraviger skattestoppet, er, at regeringen under en eller anden tilskyndelse finder det opportunt.
Line Barfod (EL), 2004-10-19:
Det tror jeg er en stor fejl, og jeg håber, de på et tidspunkt vågner op hos det danske erhvervsliv og kommer til at se, hvad det egentlig er, der kan ske på det her område, når en domstol i et af de 24 andre EU-lande kan beslutte at beslaglægge en maskine med ganske store konsekvenser for en virksomhed i Danmark.
Brian Mikkelsen (KF), 2006-10-10:
De har haft en helhedsplan at tage hensyn til, og de har valgt nogle spændende personer, det må jeg jo give dem, og så må vi gå ud fra, at de er ansvarlige for, at det københavnske teaterliv er rustet til de udfordringer, som det københavnske teaterliv står over for i de kommende mange år, hvor der er et væld af andre tilbud, man bliver konfronteret med inden for alle mulige andre underholdningsbrancher.
Kent Kirk (KF), 1998-01-27:
Hvis det er sådan, at man ikke er klar til fra Folketingets side og fra flertallet i Folketinget til at reagere over for sådant noget, så kan hr. Aage Frandsen ikke være sikker på, at der ikke i dag ligger en aftale med finansministeren og andre, som er holdt skjult for Folketinget.
Josephine Fock (ALT), 2016-02-11:
I den forbindelse synes jeg lige, det er værd at hæfte sig ved det, som Institut for Menneskerettigheder skriver, og som jeg synes lyder rigtig fornuftigt: Såfremt klageadgangen fra Rigsadvokaten til Justitsministeriets departement afskæres i udleveringssager – og det er jo det, der er tale om her – så er det vigtigt at sikre en forudsigelig og ensartet praksis i behandlingen af sagerne hos anklagemyndigheden.
Karsten Lauritzen (V), 2018-11-22:
I forhold til SF's og fru Lisbeth Bech Poulsens bekymring om Danske Udlejere har jeg lige læst Danske Udlejeres høringssvar, og det, Danske Udlejere peger på, er jo rigtigt nok, når de mener, at der er nogle uoverensstemmelser med boliglejeloven.